ОБЩИНА ВИДИН

**З А П О В Е Д**

**№РД-02-11-385/20.03.2023 г.**

На основание чл. 44, ал. 1, т. 4 и ал. 2 от Закона за местното самоуправление и местната администрация и с цел осигуряване на нормална обстановка и недопускане на нарушения на обществения ред на територията на община Видин при произвеждане на избори за народни представители на 2 април 2023 година

**ЗАБРАНЯВАМ:**

**1.** Продажбата, сервирането и употребата на алкохолни напитки в изборните помещения и непосредствено прилежащите им територии, в магазини и други търговски обекти, продажбата и сервирането им в заведения за хранене и развлечение и други обществени места на територията на община Видин, за времето **от 19.00 ч. на 01.04.2023 г. до 21.00 ч. на 02.04.2023 г.**

**2.** Провеждането на масови мероприятия, създаващи предпоставки за нарушаване на обществения ред на **01.04.2023 г. и 02.04.2023 г.**

 **3.** Забраната по т.1 от настоящата Заповед не се отнася за тези заведения, в които се провеждат предварително организирани семейни тържества и обредни ритуали (*сватби, кръщенета, тъжни обреди и др.*).

 Установените нарушения се констатират с Актове за установяване на административни нарушения по реда на Закона за административните нарушения и наказания.

 Настоящата заповед да се обяви публично чрез средствата за масово осведомяване, да се постави на общодостъпно място в населените места на община Видин, да бъде публикувана на интернет страницата на общината [**www.vidin.bg**](http://www.vidin.bg).

Възлагам на началник отдел „Контрол, опазване на обществения ред и охрана“ при Община Видин съвместно с директора на Областна дирекция на МВР-Видин, да организират опазването на обществения ред и осигурят нормална обстановка по време на предизборния ден и в деня на изборите.

Контрол по изпълнение на заповедта възлагам на Константин Джунински, началник отдел „Контрол, опазване на обществения ред и охрана“ в Община Видин.

Екземпляр от настоящата заповед да бъде връчена на Районна избирателна комисия Видин, Областен управител на област Видин, директор на Областна дирекция на МВР-Видин, на началник отдел „Контрол, опазване на обществения ред и охрана“, кметове на кметства и кметски наместници за сведение и изпълнение.

**Д-Р ЦВЕТАН ЦЕНКОВ */п/***

*Кмет на община Видин*